Viljams Henrijs

Viljams Henrijs (; dzimis kā Juzefs Navrockis (); dzimis , miris ) bija poļu izcelsmes Lielbritāniju pārstāvošs peldētājs un ūdenspolo spēlētājs. Izcīnījis zelta medaļu 1900. gada vasaras olimpiskajās spēlēs un 1906. gada neoficiālajās spēlēs bronzas medaļu.

1900. gada vasaras olimpiskās spēlēs Parīzē Henrijs startēja gan peldēšanā, gan ūdenspolo. Ūdenspolo turnīrā viņš, būdams Jauktās komandas Osborne Swimming Club biedrs izcīnīja zelta medaļu. Savukārt peldēšanā viņš startēja 4000 metros brīvajā stilā un 200 metru škēršļu joslā. 4000 metru brīvā stila peldēšanā viņš nefinišēja. 200 metru šķēršļu joslas peldēšanā viņš fināla kārtas peldējumā ieguva 6. vietu ar rezultātu 2:58.0.

1906. gada neoficiālajās olimpiskajās spēlēs Atēnās viņš startēja tikai peldēšanā, kur startēja 4x250 metru brīvā stila stafetē. Viņš kopā ar Džonu Derbišīru, Džonu Artūru Džārvisu un Henriju Teiloru izcīnīja bronzas medaļu, piekāpjoties Ungārijas un Vācijas peldētāju komandām.

Kā peldētājs viņš uzvarēja vairākos valsts un Eiropas čempionātos.

Viņam bija poļu izcelsme, savu sākotnējo poļu uzvārdu Nawrocki viņš nomainīja uz angļu Henry. Viņš bija Karaliskās dzīvības glābšanas biedrības līdzdibinātājs un Britu karaliskās ģimenes peldēšanas instruktors. Viņš palīdzēja noformēt ūdenspolo spēles noteikumus.

1974. gadā V. Henrijs tika uzņemts Starptautiskā peldēšanas slavas zālē.

 Atsauces 

 Ārējās saites 
 Viljams Henrijs (SOK profils) 
 Viljams Henrijs (Olympedia profils) 
 Viljams Henrijs (Sports Reference profils) 

Kategorija:1859. gadā dzimušie
Kategorija:1928. gadā mirušie
Kategorija:Londonā dzimušie
Kategorija:Lielbritānijas peldētāji
Kategorija:Lielbritānijas ūdenspolo spēlētāji
Kategorija:Lielbritānijas sportisti 1900. gada vasaras olimpiskajās spēlēs
Kategorija:Lielbritānijas sportisti 1906. gada neoficiālajās olimpiskajās spēlēs
Kategorija:Peldētāji 1900. gada vasaras olimpiskajās spēlēs
Kategorija:Ūdenspolo spēlētāji 1900. gada vasaras olimpiskajās spēlēs
Kategorija:Peldētāji 1906. gada neoficiālajās olimpiskajās spēlēs
Kategorija:1900. gada vasaras olimpisko spēļu medaļnieki
Kategorija:1906. gada neoficiālo olimpisko spēļu medaļnieki
Kategorija:Olimpiskie zelta medaļnieki ūdenspolo
Kategorija:Jauktās komandas olimpiskie zelta medaļnieki